Nusantara
Nusantara itu istilah nang dipakay urang Indonésia gasan menggambarakan wilayah pulau-pulau matan Sabang sampay Merauke. Istilah ini mula-mula muncul wan dipakay dalam sastera Bahasa Jawa Pertengahan (abad ke-12 sampay abad ke-16) tagal maknanya lain lawan nang kita pakay wayah naya. Wayah awal abad ke-20 istilah ini dihidupakan pulang oleh Ki Hajar Dewantara, sidin meusulakan ngaran ini gasan wilayah bakas jajahan Hindia-Belanda. Tagal nang akhirnya dipakay ngaran "Indonésia" jadi wayah ini istilah Nusantara dipakay sabagai ngaran lain alias sinonim gasan ngaran Indonésia.
Malaysia gén memakay istilah ini jua, tapi urang sana kada memakay istilah ini lawan makna nang sama lawan nang dipakai urang Indonésia. Di Malaysia, istilah ini lazim dipakay gasan menggambarakan kesatuan geografi-antropologi pulau-pulau nang andakannya di antara benua Asia wan Australia, temasuk Semenanjung Malaya tagal biasanya kada mencakup Filipina.
bjn_Latn bjn_Latn bjn_Latn